|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ‏ירושלים‏, י"ח באב, תשפ"ב  ‏15 באוגוסט 2022 |

הודעה לעיתונות:

**נגיד בנק ישראל הקים ועדת איתור לתפקיד מנהל/ת חטיבת המחקר בבנק ישראל**

נגיד בנק ישראל, פרופ' אמיר ירון, הקים ועדת איתור לתפקיד מנהל/ת חטיבת המחקר בבנק ישראל, לאחר שפרופ' מישל סטרבצ'ינסקי, מנהל חטיבת המחקר וחבר בוועדה המוניטרית, יסיים את תפקידו ב-31 לדצמבר 2022, בתום חמש שנות כהונה.

בראש ועדת האיתור יעמוד המשנה לנגיד בנק ישראל, מר אנדרו אביר וחבריה יהיו מנכ"לית בנק ישראל, גב' שולמית גרי, פרופ' נתן זוסמן, לשעבר מנהל חטיבת המחקר בבנק, פרופסור לכלכלה ב-Geneva Graduate Institute ופרופ' צבי אקשטיין, לשעבר המשנה לנגיד בבנק ישראל ודיקן בית הספר לכלכלה באוניברסיטת רייכמן.

ועדת האיתור תפרסם מידע אודות אופן הגשת המועמדות לתפקיד, תראיין מועמדים/ות שתמצא לנכון ותמליץ לנגיד על מספר מצומצם של מועמדים/ות. ועדת האיתור והנגיד יהיו רשאים לפנות גם למועמדים/ות שלא יפנו מיוזמתם/ן לוועדה.

הנגיד הודה לחברי הוועדה על הירתמותם לסייע בתהליך החשוב של בחירת  מנהל/ת חטיבת המחקר בבנק ישראל.